text: L'ANJI es presenta a l'Ateneu amb l'objectiu d'apropar la independència i la política als més joves - Política - Rubí TV
  L'ANJI es presenta a l'Ateneu amb l'objectiu d'apropar la independència i la política als més joves
  L'Ateneu acull l'estrena pública de la secció juvenil de l'Assemblea Nacional Catalana a Rubí
  L'Assemblea Nacional de Joves Independentistes (ANJI) s'ha constituït oficialment aquest dissabte a la tarda en un acte celebrat a l'Ateneu. La presentació de la sectorial de joves de l'ANC ha anat a càrrec d'Oriol Puig, coordinador nacional de l'ANJI, i Guillem Saperas, coordinador local del grup.
  L'ANJI defensa la independència de forma clara, vol donar veu als joves catalans i treballa per posar en valor el territori dels Països Catalans. Segons ha explicat Oriol Puig, l'ANJI ofereix un discurs plural que fa una representació real de la nostra societat i ja compta amb més de 200 joves implicats. Segons Puig, la sectorial vol ser 'el paraigües on tot jove se senti representat en el gran moment històric en què ens trobem'.
  La representació rubinenca de la sectorial jove de l'ANC està constituïda actualment per una desena de persones i ha animat al públic jove assistent a sumar-se al projecte. Segons Saperas, ANJI Rubí té la responsabilitat d'aconseguir la victòria del Sí-Sí el proper 9 de novembre en una ciutat que tradicionalment havia estat més espanyolista però 'on les darreres eleccions europees ens han fet veure que tot ha canviat'. Saperas ha explicat que l'objectiu de l'ANJI a nivell local és fer apropar la política als més joves i ser una peça clau per estendre el missatge positiu de la independència entre els rubinencs de menys edat. 'La independència és la millor manera per tal que els joves tinguem un futur millor', ha dit Saperas.
  L'acte de presentació de l'ANJI a Rubí també ha comptat amb un sopar popular i un concert del grup Empty Cage.
  menos mal que no estamos en una republica, sino este pais ya hubiera estallado, igualito como en el 34 .